เรื่องร้องเรียน: จากเรื่องที่ผู้แจ้งเคยแจ้งให้กับทางสำนักงานเขตบางกะปิ เลขที่ 2023-LG2FC2 เรื่องเกี่ยวกับทางปูนเพื่อขยายทางเดินให้กับคนในชุมชน ซึ่งภายหลังเจ้าหน้าที่โยธาธิการเขตบางกะปิได้ลงพื้นที่และแจ้งแก่ข้าพเจ้าว่า เจ้าหน้าที่ได้ประสานกับเจ้าของที่ดินแปลงนี้แล้วโดยให้ทำการรื้อทางเดิน ค.ส.ล. เฉพาะในส่วนที่รุกล้ำในที่เอกชนแต่ทางสาธารณะยังคงไว้เช่นเดิม แต่วันนี้ (6/4/66) ได้มีการนำคนเข้ามารังวัดซึ่งวันนี้เป็นวันหยุดราชการซึ่งแน่นอนว่าบุคคลที่มาทำการรังวัดย่อมไม่ใช่เจ้าหน้าที่ของสำนักงานที่ดินเขตบางกะปิแน่นอน ภายหลังที่ทำการรังวัดพบว่าได้ขัดแย้งกับการรังวัดเดิมของเขตบางกะปิโดยสำนักงานที่ดินเขตบางกะปิ ซึ่งผลปรากฎว่าการรังวัดที่ดินดังกล่าวทั้งหมดตลอดจนสุดเขตขอบของสำนักการระบายน้ำคลองจิกเป็นกรรมสิทธิ์ของเค้า เจ้าของที่ดินจึงได้พ่นสีแสดงอาณาเขต และห้ามบุกรุกเดินผ่านในซอยดังกล่าว ทำให้ผู้คนที่อยู่ภายในซอยเกิดความสับสน ตื่นตระหนก เนื่องจากเจ้าของที่ดินดังกล่าวได้แจ้งไว้กับคนทั้วไปที่อยู่ใกล้เคียงว่าจะทำการล้อมรั้วสังกะสีปิดตามที่ได้รังวัดและพ่นสีไว้ เรื่องดังกล่าวจึงเป็นเรื่องเร่งด่วนเพราะเท่ากับทางเดินเข้าออกภายในซอยจะถูกปิดตายโดยเด็ดขาด เกิดเป็นความเดือดร้อนแก่ประชาชนส่วนรวม จึงขอแจ้งให้เจ้าหน้าที่รีบดำเนินการแก้ไขข้อพิพาทนี้ให้เรียบร้อย อย่างรวดเร็วที่สุด เพราะเรื่องดังกล่าวถือเป็นการขัดคำสั่งเจ้าพนักงาน และรุกล้ำเขตทางสาธารณะอย่างชัดเจนและเป็นความผิดทางอาญา และยังก่อให้เกิดความเดือดร้อน และตื่นตระหนก แก่ผู้อยู่อาศัยอย่างร้ายแรง จึงเรียนทาเพื่อขอความอนุเคราะห์ และขอความกรุณา
การดำเนินการของเจ้าหน้าที่: ฝ่ายโยธาสำนักงานเขตบางกะปิตรวจสอบแล้ว ไม่มีการก่อสร้างในเขตทางสาธารณะแต่อย่างใด
ความเห็นของผู้แจ้ง: ขอบคุณมากครับ
พื้นที่: แขวงหัวหมาก เขตบางกะปิ กรุงเทพมหานคร